**ПРОФЕСИОНАЛНА КВАЛИФИКАЦИЯ**

**"УЧИТЕЛ ПО ГРАЖДАНСКО ОБРАЗОВАНИЕ“**

Форма на обучение и продължителност: редовна форма на обучение с продължителност една година /2 семестъра/

Професионална квалификация "Учител по гражданско образование“ може да се придобива от завършили образователно-квалификационна степен „бакалавър“ и „магистър“ в професионалните направления 2.2. *История и археология*, *2.3. Философия*, *3.1. Социология, антропология и науки за културата, 3.2. Психология*, 3.3. *Политически науки, 4.4. Науки за земята*.

Настоящата характеристика определя професионалното направление на специалисти с висше образование, които придобиват професионална квалификация „учител по гражданско образование“ и квалификационните изисквания към неговата подготовка в съответствие с установените критерии. Тя служи за професионално ориентиране, подготовка, реализация и усъвършенстване на кадри от тази специалност.

ПРЕДНАЗНАЧЕНИЕ НА СПЕЦИАЛИСТА

Завършилите професионална квалификация „Учител по гражданско образо-вание“ се подготвят за преподавателска дейност по гражданско образование. Те могат да реализират придобитата си квалификация в системата на средното образование. Класическият университетски характер на специалностите, в съчетание с определени личностни качества и подготовката по придобиване на професионалната квалификация „учител“ гарантират успешното им реализиране.

ИЗИСКВАНИЯ КЪМ ПРОФЕСИОНАЛНО-ЛИЧНОСТНИТЕ КАЧЕСТВА

Учителят по гражданско образование трябва да има висока специализирана подготовка, която да насочи към постигане на целите на обучението по гражданско образование: изграждане на автономна и активна личност, която разбира и отстоява общочовешките ценности, ценностите на демокрацията и човешките права; участва в гражданския, политически и социален живот по отговорен, съзидателен и ефективен за себе си и обществото начин; познава институциите, структурата и процедурите на демократичното общество, икономическите и политически реалности на глобализиращия се свят; зачита значимостта на всяка човешка личност в многообразието от нейните идентичности; признава правото и ценността на различието като приема равнопоставеността на всички в общото социално пространство.

Необходимо е учителят по гражданско образование да притежава умения за самостоятелно, точно разкриване на проблемни ситуации и намиране на алтернативни пътища за тяхното решаване. От особена важност за преподавателя по гражданско образование са личната му гражданска подготвеност, ангажираност с проблематиката и уменията му за творческо отношение към тематичния материал в средното училище. За тази цел е нужно непрекъснато усъвършенстване на общо педагогическите способности и професионално-педагогическия стил.

УМЕНИЯ И КОМПЕТЕНЦИИ НА ЗАВЪРШИЛИЯ ПРОФЕСИОНАЛНАТА

КВАЛИФИКАЦИЯ „УЧИТЕЛ ПО ГРАЖДАНСКО ОБРАЗОВАНИЕ“:  
- да прилага комплексно знанията си в преподавателската дейност;  
- да притежава умения за системно, точно и изчерпателно изложение по учебната проблематика;  
- да умее да интерпретира учебния материал и творчески да подхожда към отделните проблеми;  
- да подбира методите и похватите на обучение в съответствие с целите на обучение по гражданско образование в училище и с оглед на постигането на по-високи крайни резултати;  
- да умее да ръководи процеса на обучение по гражданско образование;  
- самостоятелно или в съответните образователни институции, периодично да актуализира и повишава квалификацията си.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **СЪДЪРЖАНИЕ НА УЧЕБНИЯ ПЛАН** | | | | | | | | | |
| **№** | **НАИМЕНОВАНИЕ НА УЧЕБНАТА ДИСЦИПЛИНА** | **Оценява- не** | |  | **Аудиторна заетост** | | | | |
| **семес тър** | **форма** | **общо** | **лекции** | **семина ри** | **упражнения** | |
|  | **І. ЗАДЪЛЖИТЕЛНИ ДИСЦИПЛИНИ** | | | | | | | |
| 1. | Педагогика | І | изпит |  | 30 | 15 | 15 | 0 | |
| 2. | Психология | І | изпит |  | 30 | 15 | 15 | 0 | |
| 3. | Информационни и комуникационни технологии в обучението и работа в дигитална среда | І | изпит |  | 15 | 0 | 15 | 0 | |
| 4. | Избираема дисциплина от първа група | І | изпит |  | 15 | 8 | 7 | 0 | |
| 5. | Избираема дисциплина от първа група | І | изпит |  | 15 | 8 | 7 | 0 | |
| 6. | Приобщаващо образование | І | изпит |  | 8 | 8 | 0 | 0 | |
| 7. | Методика на обучението по гражданско образование | ІІ | изпит |  | 45 | 30 | 15 | 0 | |
| 8. | Избираема дисциплина от втора група | ІІ | изпит |  | 15 | 8 | 7 | 0 | |
| 9. | Избираема дисциплина от втора група | ІІ | изпит |  | 15 | 8 | 7 | 0 | |
| 10. | Текуща педагогическа практика | ІІ | т.о. |  | 30 | 0 | 0 | 30 | |
| 11. | Хоспитиране | ІІ | т.о. |  | 15 | 0 | 0 | 15 | |
| 12. | Стажантска практика | ІІ | т.о. |  | 45 | 0 | 0 | 45 | |
| 13. | Факултативна дисциплина | ІІ | изпит |  | 8 | 8 | 0 | 0 | |
|  | **ОБЩО :** | | |  | **286** | **108** | **88** | **90** | |
|  | **ІI. ИЗБИРАЕМИ ДИСЦИПЛИНИ**  (по групи) | | | | | | | |
|  | **Първа група** |  |  |  |  |  |  |  | |
| 1. | Социална психология | І | изпит |  | 15 | 8 | 7 | 0 | |
| 2. | Социални общности | І | изпит |  | 15 | 8 | 7 | 0 | |
| 3. | Психология на общуването | І | изпит |  | 15 | 8 | 7 | 0 | |
| 4. | Социология на образованието | І | изпит |  | 15 | 8 | 7 | 0 | |
| 5. | Социология на културата | І | изпит |  | 15 | 8 | 7 | 0 | |
|  | ***Студентите избират две дисциплини*** | **І** |  |  |  |  |  |  | |
|  | **Втора група** |  |  |  |  |  |  |  | |
| 1. | Права на човека и малцинствата | ІІ | изпит |  | 15 | 8 | 7 | 0 | |
| 2. | Образование и културни политики | ІІ | изпит |  | 15 | 8 | 7 | 0 | |
| 3. | Институции, структури и процедури на демократичното общество | ІІ | изпит |  | 15 | 8 | 7 | 0 | |
| 4. | Конфликти и водене на преговори | ІІ | изпит |  | 15 | 8 | 7 | 0 | |
| 5. | Граждани, медии и нови технологии | ІІ | изпит |  | 15 | 8 | 7 | 0 | |
|  | ***Студентите избират две дисциплини*** | **ІІ** |  |  | **45** | **24** | **21** | **0** | |
|  | **ІІІ. ФАКУЛТАТИВНИ ДИСЦИПЛИНИ** | | | | | | | | |
|  | **Обучаващите се задължително изучават една факултативна дисциплина, която избират от учебните планове на направление психология или педагогика.** | | |  | **8** | **8** | **0** | **0** | |
|  | **ОБЩО :** | | |  | **8** | **8** | **0** | **0** | |

Обучението се осъществява в рамките на Философски факултет с:

**Декан:** Проф. д-р Борис Манов

**Ръководител на катедра “Философски и политически науки”**: Проф. д-р Борис Манов.

**ЗАДЪЛЖИТЕЛНИ ДИСЦИПЛИНИ**

**ПЕДАГОГИКА**

**Хорариум:** 15 л+15 с

**Форма на проверка на знанията:** изпит

**Вид на изпита:** писмен

**Семестър**: I

**Статут на дисциплината**: задължителна

**Методическо ръководство**: Катедра „Философски и политически науки”

**Факултет:** „Философски“

**Лектори:** Доц. д-р Веска Гювийска

**Е-mail:** v\_guviiska@abv.bg

**Анотация:** Учебната програма предлага специализирано педагогическо познание, диференцирано в два основни модула »Теория на възпитанието», и «Теория на обучението». Предназначена е за студенти от **педагогическа правоспособност,** което предполага неговия редуциран профил и вид, без да се лишава от възможността да предлага дълбочинен прочит на педагогическото познание.

**Целта на обучението** е придобиване на знания и изработване ва компетенции за тяхната педагогическа употреба. Дисциплината предлага широк кръг от познания в сферата на педагогическото като възпитателни и дидактически явления, събития, ситуации, както и образователен дизайн, свързан с новите информационни и комуникационни технологии.

**Съдържание на учебната дисциплина:** Съдържанието на учебната дисциплина включва лекции и семинарни упражнения, чиято основна проблематична рамка е свързана с методологически проблеми на възпитанието и обучението. Използвани са, както класически идеи на педагогиката, така и актуализирани такива или авангардни, продиктувани от смяната на научните парадигми през 20 век.

**ИНФОРМАЦИОННИ И КОМУНИКАЦИОННИ ТЕХНОЛОГИИ В ОБУЧЕНИЕТО И РАБОТА В ДИГИТАЛНА СРЕДА**

**Форма на оценяване:** писмен изпит

**Семестър:** I

**Седмичен хорариум:** 2 **у**

**Статут на дисциплината:** избираема

**Методическо ръководство:** Катедра „Философски и политически науки”,

Философски факултет

**Лектори:** Гл. ас. д-р Вера Велева

**E-mail**: veleva\_v@swu.bg

**Анотация:** Съвременните информационни технологии дават възможности за моделиране и представяне на учебното съдържание. Мултимедийните средства улесняват възприемането на представяната информация. Програма – Power Point предлага множество инструменти, позволяващи поетапното създаване и организиране на презентация стъпка по стъпка.

**Съдържание на учебната дисциплина:** Съдържание на учебната дисциплина: Информационните технологии в системата на новите съвременни образователни технологии – характерни особености, същност и специфика. Информационните технологии в ролята им на интегриращ фактор в обучението. Същност на компютърните презентации. Видове презентации и слайдове. Изисквания към презентациите. Методически аспекти на работа с програмата Power Point. Работна среда на Microsoft Power Point. Създаване на текстово съдържание. Дизайн на слайдове. Изчертаване на фигури и вмъкване на обекти. Отпечатване на презентация. Анимация и ефекти на слайдове и обектите им. Вмъкване на звук и видео. Управление на презентацията. Мултимедийни системи за презентация - правила за представяне на информация пред публика. Създаване на тестови варианти чрез програмата Power Point.

**ПСИХОЛОГИЯ**

**Форма за проверка на знанията**: изпит

**Вид на изпита**: писмен

**Статут на дисциплината**: задължителна

**Семестър**: I

**Хорариум**: 15 л. + 15 с.  
**Методическо ръководство**: Катедра „Философски и политически науки”

**Факултет:** „Философски“

**Лектор**: Доц. д-р Биляна Йорданова

**Email**: b\_iordanova@swu.bg

**Анотация:** Психологията заема важно място в цялостната подготовка на студентите. Разкриват се съществени закономерности и условия за функционирането на психиката на личността. В тази учебна дисциплина се дават знания по обща психология, възрастова психология и педагогическа психология.

Целите и задачите на обучението по Психология са свързани с изучаването на познавателната, емоционално-волевата и поведенческата сфера в психичната дейност на човека. Разработват се новообразуванията в психиката му в онтогенетичен и филогенетичен аспект.

Психологията посочва формите за единодействие на различните учебни дисциплини, което води до формиране на качества на мисленето, волята, емоциите, темперамента и характера, формиране на интегрална хармонична личност. Същевременно обучението по тази дисциплина насочва бъдещите учители към индивидуализиране на развитието, съобразно уникалността на всеки ученик.

Чрез практическата насоченост на семинарните упражнения у студентите се създава интерес и се формират умения за осъществяване на изследователски подход към учебно-възпитателния процес. Чрез решаване, обработка и анализ на тестове за особеностите на личността, за тревожността и характера на студентите, те изучават себе си и се подготвят да изучават своите ученици.

Лекционният курс има за задача да образова студентите по обща, възрастова и педагогическа психология, което ще им даде възможност за повишаване на учебно-професионалната им компетентност.

**Съдържание на учебната дисциплина**: Предмет на Общата психология. Методи за изследване в психологията. Аналитични психични процеси. Усещане. Възприятие. Познавателни процеси - конструкти на вторични образи. Представа. Въображение. Мислене. Опосредствани психични процеси. Памет. Внимание. Емоции - специфика и функции. Чувства, психични състояния. Съзнание. Структурни концепции за личността. Сложни психични свойства на личността. Потребности, интереси, мотиви. Предмет на възрастовата психология. Психоаналитична възрастова периодизация. Психосоциална възрастова периодизация. Когнитивна възрастова периодизация. Дейностна възрастова периодизация. Предмет и задачи на педагогическата психология. Учебна дейност и формиране личността на учениците. Мотивация в обучението. Самопознание в обучението. Психологически закономерности на сензорното познание и мисленето в обучението. Качества, необходими за психологическата компетентност на учителя в педагогическата му дейност.

**ПРИОБЩАВАЩО ОБРАЗОВАНИЕ**

**Вид на изпита**: писмен изпит

**Семестър**: І

**Статут на дисциплината**: задължителна

**Хорариум**: 8 л.

**Методическо ръководство**: Катедра „Философски и политически науки”

**Факултет:** „Философски“

**Лектор**:Доц. д-р Пелагия Михайлова Терзийска,

**Е-mail**: pterziyska@abv.bg

**Анотация:** Дисциплината предполага изучаването на основни проблеми на приобщаващото образование. Целта е да се запознаят студентите със същността на основните явления в областта на приобщаващото образование и обясняващите ги понятия. Запознаване с нормативната основа, предпоставките, условията, факторите, методиката на приобщаващото образование.

**Съдържание на учебната дисциплина:** Основните съдържателни акценти са: Възникване и развитие на идеята за приобщаващо образование. Основни съвременни нормативни документи за прилагане на приобщаващо образование. Актуалност и основни понятия. Концептуални основи на приобщаващото образование. Принципи на приобщаващото образование. Предпоставки, условия, фактори, методи на приобщаващо образование. Ценността на различието в аспекта на приобщаващото образование. Технологии за прилагане на приобщаващото образование.

**МЕТОДИКА НА ОБУЧЕНИЕТО ПО ГРАЖДАНСКО ОБРАЗОВАНИЕ**

**Форма на оценяване**: писмен изпит

**Семестър**: ІІ

**Хорариум**: 30 л. + 15 с.

**Статут на дисциплината**: задължителна

**Методическо ръководство**: Катедра „Философски и политически науки”

**Факултет** „Философски“

**Лектори**: Гл. ас. д-р Нина Илиева

**E-mail**: Pachkova@swu.bg, ninail@swu.bg,

**Анотация**: Обучението по дисциплината подготвя методически студентите, помага за тяхното адаптиране и ангажираност по време на стажантската им практика, както и бъдещата им преподавателска дейност в средното училище. Лекционната част от учебната програма е насочена към разкриване на основните подходи в процеса на обучение по гражданско образование, към усвояване на методи на преподаване, които гарантират ефективност и провокират интерес към този тип знание. От особена важност за преподавателя по гражданско образование са личната му гражданска подготвеност и ангажираност с проблематиката и тематичния материал в средното училище.

**Съдържание на учебната дисциплина**: Модул І: Митове и легенди относно същността на гражданското общество; Информация за гражданските организации; Фактори за развитие на ГО – икономически, културни, психологически, идеологически; Същност и характеристики на гражданските организации; Функции на гражданските органи-зации. Видове; Финансиране на гражданските организации; Членство в граждански организации. Заетост; Управление на гражданските организации. Модул ІІ: Цели на обучението по гражданско образование; Учебно съдържание и междупредметни връзки; Учебни програми и реализация;Методи на обучението по гражданско образование: характеристика, методически изисквания към приложението им, предимства и недостатъци. Ролята на дискусионните методи на обучение: беседа, дискусия, обсъждане, дебат при формирането на гражданска образованост на учениците.

ИЗБИРАЕМИ ДИСЦИПЛИНИ

**СОЦИАЛНА ПСИХОЛОГИЯ**

**Семестър**: I

**Форма на оценяване**: изпит

**Общ хорариум**: 8 л + 7 с

**Статут на дисциплината**: Избираема

**Методическо ръководство**: Катедра „Философски и политически науки”

**Факултет:** „Философски“

**Лектор:** Доц. д-р Русанка Манчева

**E-mail:** r.p.mancheva@swu.bg

**Анотация**: Учебната дисциплина „Социална психология“ е включена като избираема, в учебния план за придобиване на професионална квалификация „учител по гражданско образование“. Присъствието й е обусловено от факта, че социалната структура на обществото, както и индивидуалната и групова активност на личността в нея, предопределят насочеността на нейната гражданска активност. В този смисъл взаимодействието и взаимозависимостта на психологията и социалната активност са основните гаранти за формирането на гражданско съзнание и политическа култура в младите хора.

**Съдържанието на учебната дисциплина:** Структурата на курса на обучение съдържа двете основни насоки в изучаването на социалната природа на човека - социалната същност на личността и психологическите характеристики на групите и групообразуването, като елементи на социалната активност на личността. Основните акценти на курса включват запознаване и същевременно анализиране на формите на социална активност на човека и ефектите, за него и околните, от това. Конкретно са включени теми, отнасящи се до мнението и идеите на представители от различните научни направления за социалното поведение на личността, както и разкриване същността на феномени като „социална адаптация и дезадаптация“, „социално възприятие и самовъзприятие“, „социална група“, „социална общност“, „ефект на социалното заразяване“,“ефект на снежната топка“, „масово поведение“ и др. Семинарните упражнения имат за цел да допълнят информацията, по разглежданите проблеми, като се засили самостоятелната активност и споделяне на обсъжданите проблеми.

**СОЦИАЛНИ ОБЩНОСТИ**

**Форма на оценяване**: писмен изпит

**Семестър**: I

**Общ хорариум**: 8 лекции +7 семинари

**Статут на дисциплината**: избираема

**Методическо ръководство**: Катедра „Философски и политически науки”

**Факултет:** „Философски“

**Лектори**: Проф. дсн Валентина Миленкова

**E-mail**: vmilenkova@swu.bg

**Анотация**: В **лекционния курс** е обхваната проблематиката на социалните общности като предмет на изследване в социологията, основните понятия, методи на изследване на социалните общности, проблеми и връзки към социалната действителност и познание. Общностите в различните институции – като професионални обединения и като социални групи, в които се свързват индивидите, представляват ключова тема в лекционния курс. От тази гледна точка една от задачите, които си поставя настоящият курс е да посочи специфичния ракурс, който дава социологията при изучаване на институциите, организациите, социалните обединения в обществото и в частност в образованието, а в същото време да покаже социологическото познание като значим аспект на обществения живот.

В **лекционния курс** студентите овладяват основни факти, възгледи и идеи при усвояване на социалния анализ на общностите и неравенствата; ангажира се участието на студентите при възприемане на изследванията по разглежданите проблеми в тяхната комплексност; стимулира се осмислянето на социологическите аспекти на човешките обединения в исторически план.

**Учебната дисциплина има за цел:**

* да въведе студентите в научното поле на социологията, свързано със социалните общности и механизмите, които регулират формирането на този тип социални обединения;
* да стимулира развитието на критични нагласи спрямо социалните, икономически, културни, образователни и етични проблеми, които определят живота на индивидите;
* да подготви студентите за самостоятелно разработване на анализи и проекти, свързан и с широката проблематиката на обществения живот.

**ПСИХОЛОГИЯ НА ОБЩУВАНЕТО**

**Форма на оценяване**: писмен изпит

**Семестър**: I

**Общ хорариум**: 8 лекции +7 семинари

**Статут на дисциплината**: избираема

**Методическо ръководство**: Катедра „Философски и политически науки”

**Факултет** „Философски“

**Лектори**: Гл. ас. д-р Наташа Ангелова

**E-mail**: natasha\_v@swu.bg

**Анотация**: Курсът може условно да бъде разделен на две части.

Първата част разкрива специфичните особености на воденето на преговори, придобива се разбиране за видовете реакции, представени в позициите относно проблема. Сравнително широко се представят условията за възприемане изискванията на ръководителя, същевременно се анализират подходи, чрез които се изгражда и поддържа положително отношение на изпълнителите към ръководителя. Разглеждат се и проблемите, свързани с аргументите на преговорите, тяхната организация, акцент се поставя и върху тактическата линия, която трябва да се следва в преговорите. Освен това, се анализира и проблемът с публичното говорене. Особено внимание се обръща на процеса на планиране на представянето на информация, структурирането ѝ. Този курс се занимава и с въпроси, насочени към аудиторията както и с начините на разбирането на водените теми.

Втората част е свързана с педагогическата комуникация като вид човешка дейност, която решава две основни задачи: оказва влияние върху развитието на личността на студента и създава условия за учене. Ефективният начин за решаване на тези задачи може да се разглежда като изграждане на оптимален контакт между учителя и ученика. Курсът защитава идеята, че този контакт трябва да се осъществи въз основа на постиженията на хуманистичното и когнитивно направление в психологията. Предположението е, че има много общи точки между психологическото консултиране и образователния процес.

**Съдържание на учебната дисциплина**: Тъй като учебната програма е разделена условно на две части (общ комуникативен процес и общуване в педагогически условия) на лекционният курс както и в семинарите се изграждат основните понятия, свързани с общуването като социално-психологически феномен, неговата структура, механизмите на влияние в процеса на общуване, стилове на взаимодействие и определяне на доминиращия подход при педагогическото общуване. Чрез лекционният курс се разкрива ролята на личностните особености при построяване на педагогическото общуване и се разширяват знанията за начините относно възпитаване, чрез общуването, на общочовешки ценности и личностни страни. В семинарите се усвояват подходи за реализация на подобно поведение. Изгражда се разбиране за нов начин на построяване на контакта с партньорите от комуникативния процес като се съблюдават психологическите аспекти на преговорния процес, убеждаване и тактика при преговорите, както и определяне на вътрешната готовност за начини на водене на преговори: чрез противоборство или чрез сътрудничество. Набляга се върху психологическите особености на публичното изказване и структурирането на речта при публично изказване.

**СОЦИОЛОГИЯ НА ОБРАЗОВАНИЕТО**

**Форма на оценяване**: писмен изпит

**Семестър**: I

**Общ хорариум**: 8 лекции + 7 семинари

**Статут на дисциплината**: избираема

**Методическо ръководство**: Катедра „Философски и политически науки”

**Факултет:** „Философски“

**Лектори**: Проф. дсн Валентина Миленкова

**E-mail**: vmilenkova@swu.bg

**Анотация**: В лекционния курс се включва изучаване на основни понятия, теории и възгледи в областта на социология на образованието. Запознават се студентите с историческото развитие на образователните институции и по-специално на университета – като форма на духовен живот; представят се съвременните тенденции в развитието на висшето образование в европейските страни. Специално внимание се отделя на развитието на "общо европейско университетско пространство", както и на свързаните с него процеси, ценности и елементи, които го изграждат. Важно място в курса заемат процесите на "диверсификация" и "иновации" във висшето образование; развитието на принципите и ценностите на "ученето през целия живот" като важна стратегия на ЕС и централен принцип на неговото бъдеще.

**Учебната дисциплина има за цел:**

- да насочи студентите към овладяване на знания за теоретичните концепции в областта на социология на образованието;

- Да се постигне ясно разбиране за състоянието на основните явления и процеси, свързани с историческото развитие и съвременни тенденции в образователните институции;

- Да се придобият умения за боравене с изследователските методи и процедури, прилагани в провежданите изследвания.

**СОЦИОЛОГИЯ НА КУЛТУРАТА**

**Форма на оценяване**: писмен изпит, текущо оценяване

**Семестър:** І

**Хорариум:** 8 л + 7 с

**Статут на дисциплината:** избираема

**Методическо ръководство**: Катедра „Философски и политически науки”

**Факултет** „Философски“

**Лектори:** Гл. ас. д-р Гергана Попова

**Е-mail**: gerp@swu.bg

**Анотация:** Курсът включва 30 часа лекции, които имат за цел запознаване на студентите с и развиване на способност за анализ на културния пласт, присъстващ във всяко социално явление. Разглеждат се взаимоотношенията и взаимодействието между социална и културна система, различните модификации на културната система в пост-индустриалното общество: популярна култура, масова култура, типове субкултури.

**Съдържание на учебната дисциплина:** Предмет на социология на културата; Понятието «култура»; Антропологически теории за културата; Психоаналитична теория за културата; Философски теории за културата; Понятието «цивилизация»; Отношението култура-цивилизация; Понятието «символ»; Теории за символа; Субкултури и контракултури; Масова култура – възникване и характеристики; Критика на масовата култура; Критическата теория и културната индустрия; Културата в постмодерното общество; Култура и виртуална реалност.

**ПРАВА НА ЧОВЕКА И МАЛЦИНСТВАТА**

**Хорариум:** 8 л, 7 с.

**Статут на дисциплината:** избираема

**Форма за проверка на знанията:** Писмен изпит

**Семестър:** 2

**Методическо ръководство**: Катедра „Философски и политически науки”

**Факултет** „Философски“

**Лектор:** Доц. дн Петя Пачкова,Ас. д-р Татяна Петкова

**Е-mail:** Pachkova@swu.bg,tpetkova@swu.bg

**Анотация:** Обновяването на законодателството и развитието на обществените процеси у нас, приемането на България за член на Съвета на Европа, Европейския съюз и НАТО и ратифицирането на редица международни договори по правата на човека и малцинствата обуславят потребността от изучаване на тази проблематиката.

**Курсът съдържа:** Учебната дисциплина разглежда основни въпроси на ученията за правата на човека, в частност правата на малцинствата, системата на индивидуалните и колективните права и свободи, както и способите и механизмите за тяхната защита. Правата на човека и малцинствата са разгледани като предмет на вътрешното и на международното право.

Целта на курса е студентите да получат базисни знания за юридическата регламентация и реализирането на правата на човека и малцинствата в социалната практика. Акцентът е поставен върху практическите измерения на проблемите, до които студентите, с оглед на бъдещата им работа, неизбежно биха се докоснали.

Очаквани резултати: разбиране на смисъла и значението на концепцията, практическата реализация и защитата на правата на човека и малцинствата; формиране на активна гражданска и професионална позиция за защита правата на човека и малцинствата.

**ОБРАЗОВАНИЕ И КУЛТУРНИ ПОЛИТИКИ**

**Форма на оценяване:** писмен изпит

**Семестър:** ІІ

**Хорариум:** 8 л +7 с

**Статут на дисциплината:** избираема

**Методическо ръководство**: Катедра „Философски и политически науки”

**Факултет:** „Философски“

**Лектори:** Гл. ас. д-р Нина Илиева

**Е-mail:** ninail@swu.bg

**Анотация:** Курсът се стреми да очертае възможните пътища за разкриване на същността на образованието и мястото му в културата и общественото развитие. В тази връзка, първостепенна негова задача е явяването на природата на образованието като особена социокултурна практика, която предопределя основите на самата култура и насочва към изграждане и формиране на образа на човека.

**Съдържание на учебната дисциплина:** За многопосочните измерения на разбирането за културата и хуманитарната им доминанта; Образованието като културен проблем; Духовната и художествената култура като елементи на образователните структурни равнища; Науки и образование: култура и мислене; Изкуства и образование: между универсалното и особеното; Синтетичност на образованието – вътрешна съгласуваност и общност на смислите и чувствата; Ориентация в културните политики; Изготвяне на проект.

**ИНСТИТУЦИИ, СТРУКТУРИ И ПРОЦЕДУРИ**

**В ДЕМОКРАТИЧНОТО ОБЩЕСТВО**

**Форма на оценяване:** Писмен изпит

**Семестър:** II

**Хорариум:** 8 л., 7 с.

**Статут на дисциплината:** Избираема

**Методическо ръководство**: Катедра „Философски и политически науки”

**Факултет:** „Философски“

**Лектори:** Доц. дн Петя Пачкова

**E-mail:** Pachkova@swu.bg

**Анотация:**

Предмет на дисциплината “Институции, структури и процедури в демократичното общество” е въпросът за същността на държавната власт, за съотношението между законодателната, изпълнителната и съдебната власт в съвременната държава. Дисциплината дава фундаментални знания за опознаване на политическата система на обществото.

**Съдържание на учебната дисциплина:**

Анализират се основните институции на трите държавни власти /Парламент, Министерски съвет, Президент, съдебни институции/, както и различни структури и процедури, които осигуряват функционирането на демократичния политически режим и имат отношение към образователната система.

**КОНФЛИКТИ И ВОДЕНЕ НА ПРЕГОВОРИ**

**Хорариум:** 8 л. 7 с.

**Статут на дисциплината:** избираема

**Форма за проверка на знанията:** писмен изпит

**Семестър:** 2

**Методическо ръководство**: Катедра „Философски и политически науки”

**Факултет** „Философски“

**Лектор:** Доц. дн Петя Пачкова,Ас. д-р Татяна Петкова

**Е-mail:** Pachkova@swu.bg, tpetkova@swu.bg

**Анотация:** Основната цел на обучението по тази дисциплина е да даде знание за конфликтите и преговорите като форми ва обществено взаимодействие. Тя включва изучаването на основните теоретически виждания, понятия и механизми по повод разрешаването на конфликти и воденето на преговори.

**Съдържание на курса**: Разбиране и анализ на конфликта. Разрешаване на конфликти. Преговори и конфликти. Въведение в мирните операции. Основни моменти от мирните операции на ООН. Сигурност на човека при интервенции след края на конфликта. Изграждане на мир и политическа система. Управление на кризи в политическия процес. Икономика и конфликти. Междукултурен, етнически и социален конфликт и управление на многообразието. Модел на преговорите, Избор на позиция, Характер и технология на отстъпките, Силов баланс на страните, Фази на преговорите, Процедурна гъвкавост, Специални ситуации, Емоционални манипулации, Преговорни стилове.

**ГРАЖДАНИ, МЕДИИ И НОВИ ТЕХНОЛОГИИ**

**Седмичен хорариум**: 2 л

**Форма за проверка на знанията**: Писмен изпит

**Семестър**: IV

**Методическо ръководство**: Катедра „Философски и политически науки”

**Факултет** „Философски“

**Лектор**: Ас. д-р Милена Янкова,

**Е-mail:** yankova\_milena@swu.bg

**Анотация**: Лекционният курс „Граждани, медии и нови технологии” предоставя на студентите възможност студентите да придобият задълбочени знания за същността на медийните организации, като навлязат в спецификите на съвременните медии и придобият знания за ролята им в информационното общество. Акцентира се върху дигитализацията на комуникациите и ролята на Интернет като средство на гражданското общество. Анализират се феномените „граждански журнализъм”, „граждански медии” и „алтернативни медии”. Цели и очаквани резултати: Целта на лекционния курс е студентите да формират теоретични и практически знания за ролята на традиционните и новите медии в процеса на постигане на основните цели на гражданското общество.

**Съдържание на учебната програма**: Същност и функции на медийната организация. Роля на медиите в информационното общество. Характеристики на съвременните медии. Функции и характеристики на новите медии. Сравнителен анализ на традиционни и нови медии. Инструменти за онлайн комуникация – блог, социални мрежи, форум, видео, сайт. Гражданите и новата информационна среда. Интернет като средство на гражданското общество. Феноменът „граждански журнализъм” и граждански медии. Специфики на алтернативните медии. Свобода и социална отговорност на медиите. Комуникационни права и свободи на гражданите. Медийна регулация и саморегулация в България и Европа.